Évek tükrébe nézek
Vannak évek,
Amelyek értünk jönnek
S álmot ígérnek.

Vannak évek,
Amelyek fájnak, marnak
S nem érnek véget.

Vannak évek,
Amelyek futnak, szállnak,
Mert csodaszépek.

Vannak évek,
Melyekben a szívek,
Pihenni térnek,
Ajtót nyitnak
A hosszú télnek
És bús meséknek...

És vannak évek,
Amelyeket a szívek
Már meg se érnek...

Ki tudja? — Ezek talán
Legtöbbet érnek...

versek